b'\n_START_ARTICLE_\nTim Roth\n_START_SECTION_\nTidlig liv\n_START_PARAGRAPH_\nRoth ble f\xc3\xb8dt i Dulwich, London, som s\xc3\xb8nn av Ann, en maler og l\xc3\xa6rer, og Ernie, en Fleet Street-journalist, maler og medlem av Det britiske kommunistpartiet frem til 1970-tallet. Hans far ble f\xc3\xb8dt med etternavnet Smith i Sheepshead Bay, Brooklyn, New York, av britiske immigranter med irsk herkomst. Faren endret navn til Roth p\xc3\xa5 1940-tallet._NEWLINE_Roth ville som ung bli en skulpt\xc3\xb8r, og studerte ved Camberwell College of Art i London.\n_START_SECTION_\nPersonlig liv\n_START_PARAGRAPH_\nRoth har en s\xc3\xb8nn med Lori Baker, Jack (f\xc3\xb8dt 1984), som ogs\xc3\xa5 er skuespiller. Roth giftet seg med Nikki Butler i 1993, som han har to s\xc3\xb8nner sammen med; Timothy Hunter (f\xc3\xb8dt 1995) og Michael Cormac (f\xc3\xb8dt 1996)._NEWLINE_Roth st\xc3\xb8tter det britiske partiet Green Party of England and Wales.'